Lærer dømt for overgrep mot jente (7)
Den lærerutdannede mannen er også fradømt retten til å være lærer, skriver Budstikka. Mannen jobbet som vikarlærer på en Asker-skole, og var altså hjelpelærer for den sju år gamle jenta. – Tiltalte har ved sin handlemåte utvist en tiltrekning mot barn, og har med dette vist seg varig uskikket som lærer. Det samme gjelder andre stillinger eller verv som involverer befatning med barn, heter det i dommen. Mannen er dømt til to års fengsel, samt å betale 80.000 kroner i oppreisning og 5.000 i sakskostnader. Han nekter straffskyld.
En 41 år gammel mann er av Asker og Bærum tingrett dømt til to års fengsel for overgrep mot en sju år gammel jente som han var hjelpelærer for.